Re ile ra ba le tlotla ya ho ba le Morabo rona Frederick W Franz. Bohlale le tsebo ya Mangolo tseo Morabo rona Frederick a neng a na le tsona di ile tsa etsa phapang e kgolo bophelong ba rona mme o ne a kgathalla e mong le e mong wa rona. Re ne re phehelwa ke Morabo rona Harry Peterson; ho ne ho le bonolo ho sebedisa fane ya hae ho e na le ho sebedisa lebitso la hae e leng, Papargyropoulos. Le yena e ne e le e mong wa batlotsuwa mme o ne a rata tshebeletso ya tshimo ka tsela e ikgethang. Morabo rona Peterson o ne a etsa mosebetsi wa hae wa Bethele hantle empa le ka mohla o ne a sa tlohele ho ya tshimong. O ne a tsamaisa dimakasine tse ngata haholo kgwedi e nngwe le e nngwe. O ne a tseba Mangolo a mangata, kahoo o ne a araba dipotso tse ngata tsa rona.